Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A felsõoktatásról szóló 1993. évi LXXX. törvény (a továbbiakban: Ftv.) 95. § (1) bekezdése szerint a hallgató
Paragraph Index: 1272

A felsõoktatásról szóló 1993. évi LXXX. törvény (a továbbiakban: Ftv.) 95. § (1) bekezdése szerint a hallgató tanulmányait az egyetemi és a fõiskolai szintû alapképzésben, valamint a szakirányú továbbképzésben záróvizsgával, az akkreditált iskolai rendszerû felsõfokú szakképzésben szakmai vizsgával fejezi be. A jogszabály (4) bekezdése a záróvizsgára bocsátás elõfeltételei között sorolja fel a külön jogszabályban elõírt, államilag elismert nyelvvizsgabizonyítvány megszerzésének kötelezettségét. Az Ftv. 72. § d) pontja a kormánynak ad felhatalmazást arra, hogy a felsõoktatás alapképzési szakjainak képesítési követelményeit, köztük a nyelvvizsga-elõírást, meghatározza. Hogyan élt ezen jogával a kormány? Mik azok az elérendõ célok, amelyek alapján kijelölte, hogy a különbözõ felsõoktatási szakokon mely nyelvekbõl lehet nyelvvizsgát tenni? A hatályos szabályozás biztosítja-e a hazai nemzeti és etnikai kisebbségek nyelvébõl való nyelvvizsgázás lehetõségét, vagy ez alá van rendelve más, „magasabb rendû” érdekeknek? Ezekre a kérdésekre olyan beadványok hívták fel a figyelmünket, melyek azt sérelmezték, hogy az egyetemi autonómia körében több egyetem leszûkíti az adott szakra vonatkozó, kormányrendelet által elõírt nyelvvizsgázási lehetõséget: nem tudnak a hazai nemzeti és etnikai kisebbségek nyelvébõl nyelvvizsgát tenni. Az egyik egyetem egészségügyi fõiskolai kara például az egyetemi szintû ápoló szakon az államvizsgára bocsátás egyik törvényi feltételét, miszerint C típusú államilag elismert középfokú nyelvvizsgával kell rendelkeznie e szak hallgatóinak, öt meghatározott, ún. „világnyelvre” szûkítette le. A hallgatókkal egy ezt elfogadó nyilatkozatot íratott alá az egyetem.72 Egy másik egyetem egészségtantanár szakán pedig, a szakra vonatkozó hiányos kormányrendeleti szabályozást „pótolták” igen szûk választási lehetõségeket biztosító belsõ szabályzattal.73 Az egyik, panasszal érintett ápoló szakra például három jogszabály is vonatkozik. Az egyetem álláspontja szerint a (fõiskolai szintû) diplomás és (egyetemi) okleveles ápoló szakokra vonatkozó két jogszabályt együttesen kell

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes